Document ID: 32006R1048

KOMISJONI MÄÄRUS (EÜ) nr 1048/2006,
10. juuli 2006,
millega muudetakse määrust (EÜ) nr 2185/2005, millega avatakse ühenduse 2006. aasta tariifikvoodid lammaste, kitsede, lambaliha ja kitseliha suhtes
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 19. detsembri 2001. aasta määrust (EÜ) nr 2529/2001 lambaliha- ja kitselihaturu ühise korralduse kohta, (1) eriti selle artikli 16 lõiget 1,
ning arvestades järgmist:
(1)
Komisjoni määrusega (EÜ) nr 2185/2005 (2) nähakse ette ühenduse tariifikvootide avamine lammaste, kitsede, lambaliha ja kitseliha suhtes ajavahemikuks 1. jaanuarist kuni 31. detsembrini 2006.
(2)
Euroopa Ühenduse ja Austraalia vahel 1994. aasta üldise tolli- ja kaubanduskokkuleppe (GATT) (3) artikli XXIV lõike 6 ja artikli XXVIII kohaselt kirjavahetuse vormis sõlmitud lepingus, mis on heaks kiidetud nõukogu otsusega 2006/106/EÜ, (4) nähakse ette anda Austraaliale alates 1. jaanuarist 2006 täiendav 136 tonni suurune tariifikvoodi kogus (rümba mass), mis tuleks lisada 2006. aasta kogustele.
(3)
Läbirääkimistel, mis viisid kirjavahetuse vormis lepingu sõlmimiseni Euroopa Ühenduse ja Ameerika Ühendriikide vahel üldise tolli- ja kaubanduskokkuleppe (GATT) 1994 (5) artikli XXIV lõike 6 ja artikli XXVIII kohaselt, mis on heaks kiidetud nõukogu otsusega 2006/333/EÜ, (6) kohustus ühendus lisama loendisse erga omnes eluslammaste, v.a tõupuhaste aretusloomade, eluskaaluna väljendatud 91 tonni suuruse (rümba massina väljendatult 43 tonni suuruse) aastase imporditariifikvoodi. Varem “muude” puhul kasutatud, rümba massina arvutatult 49 tonni suurune elusloomade imporditariifikvoot avatakse kõikidele. Need kaks elusloomade imporditariifikvooti liidetakse ja koguarvuks saadakse 92 tonni rümba massi. Kvoodi järjenumber jääb samaks.
(4)
Määrust (EÜ) nr 2185/2005 tuleks vastavalt muuta.
(5)
Kuna tariifikvoodid on avatud alates 2006. aasta 1. jaanuarist, siis tuleks käesolevat määrust kohaldada tagasiulatuvalt alates samast kuupäevast.
(6)
Käesoleva määrusega ette nähtud meetmed on kooskõlas lamba- ja kitselihaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2185/2005 lisa asendatakse käesoleva määruse lisaga.
Artikkel 2
Käesolev määrus jõustub selle Euroopa Liidu Teatajas avaldamise päeval.
Käesolevat määrust kohaldatakse alates 1. jaanuarist 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 10. juuli 2006

Labels: 3
17
6